Bess Armstrong

Bess Armstrong (født 1953) er en amerikansk skuespiller kjent fra filmer som De fire årstidene, High Road to China, Haisommer 3 og tv-serien Angela.

Armstrong har medvirket i 15 filmer og over 60 tv-produksjoner. Hun har i tillegg spilt i flere sceneoppsetninger.

Hun ble født Elizabeth Key Armstrong i Baltimore, Maryland som datter av Louise Allen (pikenavn Parlange) og Alexander Armstrong, begge lærere. Hun studerte teater ved Brown University og spilte under studietiden i en rekke sceneoppsetninger.

Hun scenedebuterte profesjonelt i 1975 i Off-Off Broadway oppsetningen Harmony House. Et par år senere gikk hun til TV hvor hun hadde den ene hovedrollen i komiserien On Our Own (1977–1978). Deretter hadde hun faste roller i tv-serier som All Is Forgiven (1986), Married People (1990–1991), Angela (1994–1995) og den meget kortlivede That Was Then (2002). Hun har også hatt gjentagende gjesteroller i serier som One Tree Hill (2004–2010), House of Lies (2013–2014), Switched at Birth (2015–2017), Grey's Anatomy (2019–2021), Bosch (2019–2021) og I Love That for You (2022–). Hun har også spilt i en rekke tv-filmer og hadde en av hovedrollene i miniserien Lace (1984).

Hun filmdebuterte i De fire årstidene (1981) og har siden hatt sentrale roller i filmer som blant annet High Road to China (1983), Haisommer 3 (1983), Ingenting felles (1986), Dream Lover (1993), That Darn Cat (1997) og Pecker (1998).

Bess Armstrong ble gift andre gang i 1986 med John Fiedler. Hun har tre barn, hvorav en døde som spedbarn.

Filmografi

Referanser

Eksterne lenker 

 

Skuespillere fra USA
Personer fra Baltimore